นายกรัฐมนตรี สำนึกในพระมหากรุณาธิคุณสมเด็จพระเจ้าอยู่หัว พร้อมขอบคุณคนไทยร่วมอวยพรวันเกิด ชี้ขอให้ประเทศก้าวหน้า ยุติความขัดแย้ง ประชาชนมีความสุข
นายกรัฐมนตรี สำนึกในพระมหากรุณาธิคุณสมเด็จพระเจ้าอยู่หัว พร้อมขอบคุณคนไทยร่วมอวยพรวันเกิด ชี้ขอให้ประเทศก้าวหน้า ยุติความขัดแย้ง ประชาชนมีความสุขพลโท วีรชน สุคนธปฏิภาค รองโฆษกประจำสำนักนายกรัฐมนตรี เปิดเผยว่า เนื่องในโอกาสวันคล้ายวันเกิดของพลเอก ประยุทธ์ จันทร์โอชา นายกรัฐมนตรี โดยนายกรัฐมนตรีสำนึกในพระมหากรุณาธิคุณของสมเด็จพระเจ้าอยู่หัวและพระกรุณาธิคุณของพระบรมวงศานุวงศ์ที่ได้พระราชทานและประทานแจกันดอกไม้เป็นสิริมงคลยิ่งแก่ชีวิตในวันนี้ 21 มีนาคม 2562นอกจากนี้ นายกรัฐมนตรี ซาบซึ้งในความปรารถนาดีและกำลังใจที่ได้รับจากประชนชน พร้อมฝากขอบคุณทุกคนที่ได้อวยพรวันคล้ายวันเกิดผ่านการ์ดอวยพร สื่อโซเชียล และสื่อต่างๆ โดยกล่าวว่าทุกคำอวยพรล้วนมีความหมายและเป็นกำลังใจที่ดี ส่วนตัวเห็นว่าวันเกิดไม่ได้เป็นวันพิเศษ แต่ทุกวันคือวันพิเศษของนายกรัฐมนตรีที่จะคิดและทำประโยชน์เพื่อบ้านเมืองและคนไทยทุกคน สิ่งที่ได้อธิษฐานวันนี้คือขอให้ประเทศไทยก้าวต่อไป หลุดพ้นจากความขัดแย้ง และทุกฝ่ายร่วมมือกันสร้างชาติให้สงบสุข เจริญก้าวหน้าและประชาชนอยู่ดีกินดี